Nipid keeleõppeks: kuidas valmistuda vestlusteks päris elus?
#000002
Keeleõpe võib vahel tunduda paras väljakutse, kuna võib jääda mulje, et on nii palju sõnu, grammatikareegleid ja muud vajalikku meelde jätta, et sellega on keeruline toime tulla! 🤯
#000003
Kuid kui kasutad keeleõppeks õiget lähenemist, siis võib see tegelikult olla lihtne, nauditav ning intuitiivne protsess. Just seda aitame sul teha "Nipid keeleõppeks" blogipostituste seeriaga. Täna räägime sellest, kuidas valmistada sind edukalt ette päris elu vestlusteks. 😎
#000004
Õige lähenemisega on suhtlemine lihtne
#000005
Igapäevaelus suhtlemine on meile niivõrd loomulik, et me ei mõtle sellele, mida see endas tegelikult sisaldab.
#000006
Tõepoolest - millest sa siis ikkagi oma sõprade, töökaaslaste ja pereliikmetega räägid? Ja milliseid sõnu ning lausekonstruktsioone sa selleks kasutad? Mida sa tegelikult ütled?
#000007
Mis iganes see ka ei oleks, üks on kindel - sa kasutad selleks keele statistiliselt kõige olulisemaid sõnu ja lauseid, mis on Speakly keeleõppe edu saladuseks (nagu selles blogipostituses kirjeldatud).
#000008
Kuid on veel teisigi üliolulisi asju, mida peaksid silmas pidama, et igapäevase võõrkeelse suhtlemisega hästi hakkama saada!
#000009
Tänane soovitus keskendub kolmele asjale:
#000010
Kui mõtled endamisi, mis need õigupoolest on, siis need kolm on erinevad moodused, kuidas lauset kasutada. 👌
#000011
Me kas oleme millegi suhtes positiivselt meelestatud ja ütleme "Jah, ma tahan igal õhtul süüa ära terve paki küpsiseid."
#000012
Või siis oleme me millegi suhtes skeptilised ning ütleme "Ei, ma ei hüppa mitte mingil juhul siit lennukist välja."
#000013
Või siis tahame me midagi teada ja küsime "Kas sa tead, mis kaelkirjakul on nii pikk kael?"
#000014
💥 Need on kolm kõige olulisemat viisi, kuidas me lauset muuta saame, et igapäevases elus vesteldes hakkama saada.💥
#000015
Kui neid kolme vormi mistahes lausest alati moodustada oskad, siis saad suhtlemisega palju paremini hakkama. Seepärast on hea neid iga õpitud lause puhul meeles pidada ja järele proovida, kas oskad neid mõttes kokku panna. 👌
#000017
➡️ Nii et kui õpid näiteks jaatavas vormis olevat lauset, siis proovi, kas oskad teha sellest eitava ja küsiva lause
#000018
Selline ajugümnastika on super selleks, et suudaksid vesteldes lauseid kokku panna ning see on tegelikult lihtsam kui tundub. Väga paljudes keeltes on need kolm lausetüüpi üksteisele väga sarnased.
#000019
Mul on ka üks hea uudis: Speakly õpetab sulle tegelikult lause jaatava, eitava ja küsiva vormi selgeks õppekaartide küljes olevas grammatikaosas. 🚀
#000020
Seega, järgmine kord kui Speaklyga mõnd lauset õpid, siis vajuta väikesele raamatu ikoonile õppeala all ning selle peale avaneb grammatika osa. Seal on paljude lausete puhul kenasti välja toodud, kuidas neid kõigis neis vormides kasutatakse, et saaksid need meelde jätta.
#000021
💥 Kui treenid end selliselt iga lausega, mida õpid, siis muutub lause jaatavasse, eitavasse ja küsivasse vormi panemine sinu jaoks nii loomulikuks, et suudad seda teha ka võõrkeeles suheldes.💥
#000022
Miks kogu maailm inglise keelt räägib?
#000023
Küsisin kolmelt polüglotilt, kuidas kiirelt keeli õppida
#000024